El PSM pactà amb IniciativaVerds la coalició per a les eleccions autonòmiques de 2011 i Esquerra se’n mantingué al marge. Passats tres anys més, però, la direcció de Més —ja es deia així— convocà un procés d’elecció interna de candidats per a les eleccions de 2015 al Parlament balear i Consell de Mallorca, a les quals convidà a participar els republicans, que acceptaren. El maig de 2014 s’anuncià l’acord.